Dialekte in Bayern

In Bundeslånd Bayern wern gånz vaschine Dialekte gredt. De drai Haptgruppm vo de owerdaitschn Dialekte (Boarisch, Ostfrenkisch, Alemannisch (zon letztn ghejert aa es Schwebische) lejn'se dou finna und treffa'se dou. Gånz in Westn und in Nordn wern aa schou mittldaitsche Dialekte gredt. Feste Grenzn, wou a Dialektraum afhejert und a ånderer åfångt, git's niat. Ma spricht von Dialektkontinuum, des hoisst, wem'ma schrittwais vo Ort zo Ort gejt, nou endert'se da Dialekt maistns blous a kloans bissl, ower umso grejssere Schritt das'ma måcht, umso stirker unterschain'se de Dialekte. Asserdean git's Iwergångs- und Mischdialekte, und iwer d Zait hom'se a por Dialektraim aa vaschum (es Mittlboarische is nouch Nordn ins Nordboarische aine und nouch Westen ins Ostschwebische aine gwåndert, und es Ostfrenkische nouch Ostn und Sidn ins Nordboarische aine).


Wichte is aa, das bayerisch und bairisch (af Boarisch: boarisch) schraib- und bedaitungsmasse unterschin wern (in da Sprouchwissnschaft und iwerhapps):
 bayerisch: betrifft es Bundeslånd Bayern.
 bairisch: betrifft de boarische Sprouch. Der Tol vo Bayern, wou boarisch gredt wird, hoisst aa Altbayern (ejamol Altbaiern gschrim).

 D Dialektraim in Bayern 

D Dialektraim wern fir ålle Dialektgruppm nouch de Vawåltungsbezirk oder nouch markante Låndschåftn ågem. Manfred Renn, Werner König: Kleiner Bayerischer Sprachatlas, Deutscher Taschenbuch Verlag, München, 2006, ISBN 3423033282, S. 18, Kattn 4: Dialektraim, Vawåltungsbezirk und markante Låndschåftn in Bayern Grob vo Nord af Sid und vo Ost af West:

 Frenkisch 

Owerostfrenkisch:
 Owerfrånkn one es mittlestliche Eck
 Mittlfrånkn one es sidestliche Eck

Owerostfrenkisch mit nordboarische Ainfliss:
 estlichs Mittlfrånkn
 sidwestlichs Owerfrånkn

Unterostfrenkisch:
 Unterfrånkn one en Westn und n Nordn

Rhainfrenkisch (Hessisch):
 westlichs und nerdlichs Unterfrånkn

 Ostmittldaitsch 

Thiringisch:
 ner d Gechad um Ludwigsstod

 Boarisch 

Nordboarisch:
 Owerpfålz one en Sidostn und en Stick sidlich vo da Doana
 mittlestlichs Owerfrånkn
 sidestlichs Mittlfrånkn
 Owerbayern nerdlich vo da Oidmui

Nordmittlboarisch:
 nerdlichs Niderbayern
 sid(est)liche Owerpfålz

Mittlboarisch:
 Niderbayern one en Nordn
 Owerbayern sidlich vo da Oidmui
 nordestlichs Schwom af da Leng von Lech
 Rengschburch (a mittlboarische Sprouchinsl)

Sidmittlboarisch:
 sidwestlichs Owerbayern zwischa da Isar, da Åmmer, en Åmmersej und en Stornbercher Sej

Sidboarisch:
 Werdnfölser Lånd

 Lechroanisch 

Lechroanisch is a Mischdialektgruppm as Sidmittlboarisch und Ostschwebisch

 sidwestlichs Oberbayern zwischa da Åmmer, en Lech und Augschburch (Lechroa)

 Schwebisch + Alemannisch Ostschwebisch:
 Schwom one en Nordostn
 gånz sidlichs MittlfrånknNideralemannisch:
 Westallgäu und Oberallgäu

 De boarischn Dialektregiona in Bayern gnauer 

De boarischn Dialekte in Bayern kå'ma gnauer atoln nouch zia Dialektregiona mit Stedt und Låndschåftn.Ludwig Zehetner: Das bairische Dialektbuch, Verlag C.H.Beck, München, 1985, ISBN 3406305628, Dialektgeografie vo Bayern, S. 70 - 71  und Binnagliderung von Boarischn, S. 61. De druntern Baispülswerter zoing oa typische Lautunga fir d Dialektregiona, des ner iwersichtsmasse und vaoafåcht. Fir Gnauers schauts afn Artikl, wou de boarischn Dialekte gnauer vaglicha wern. Es sidliche Owerbayern (douda Sidmittlboarisch) wird tolwais ånderscht atolt as wej in Kloana Boarischn Sprouchatlas. Grob vo Nord af Sid:

Hiwais: Fir d Stedt und d Låndschåftn han de jewals durtinga Nama ågem.tolwais DiWa Digitaler Wenker-Atlas DiWA - Digitaler Wenker-Atlas, Wenkerbeng, S. 2, Frouch 10: Wie lautet der Name des Schulorts in dortiger Mundart?Nordboarisch:
 (1) nerdliche Owerpfålz, mittlestliches Owerfrånkn: Waldsassen, Tirscharat, Orzberch, Rawatz, Wunsidl, Naistadl, d WainSoiffm, broat/brååt, Loitan, Brejf, bejs, Schnej, tejf, Brouda, goud, Iasl, Huasn, rout, Haus, Zait, Faia, grångg, miaggn, Göld, vül, Hulz, fest, diats, niat, uns
 (2) westliche Owerpfålz, sidestlichs Mittlfrånkn: Kemnath, Eschawo, Auerboch, Sulzboch-Rousnberch, Naimak, BalgrejsSoiffm/Soiffa, broat, Loitan, Brejf, bejs, Schnej, tejf, Brouda, gout/guat, Isl/Esl, Husn/Hosn, rout, Haus, Zait, Faia, grångg, miaggn/miagga, Göld, vül, Hulz/Holz, fest, enk/enks, niat, uns.
 (2 Sunderfol) Raum neadle von Inglstod - Eichstätt - Stoi (Hülpoltstoi)Soiffa, broit, Loitan, Brejf, bejs, Schnej, tejf, Brouda, guat, Esl, Hosn/Housn, rout, Haus, Zait, Faia, grångg, miagga, Göld, vül, Holz, fescht, enk/ees, niat/net, uns
 (3) mittlere Owerpfålz: Hirschau, Vouastraß, Åmberch, Nabburch, Neunburg v.W., Schejsej, Schwandorf, LengaföldSoiffa, broat, Loitan, Brejf, bejs, Schnej, tejf, Brouda, guat, Esl, Hosn, rout, Haus, Zaid, Faia, grångg, miagga, Göld, vül, Holz, fest, deeds/eds, niat/net, unsNordmittlboarisch:
 (4) sidliche Owerpfålz, nerdlichs Niderbayern: Rianburch, Kölham, Rengschburch, Roding, StraubingSoiffa, broat, Loitan, Brejf, bejs, Schnej/Schnee, tejf, Bruada, guat, Esl, Hosn, rout, Haus, Zait, Faia, grångg, miagga, Göld, vül, Holz, fest, ees, net, uns
 (5) mittlerer Boarischer Wold: Cham, Ketzing, Vejta, RengSoiffa, broat, Loitan, Brejf, bejs, Schnej/Schnee, tuif, Bruada, guat, Esl, Hosn, rout, Haas/Håås, Zäät, Faia, grångg, miagga, Göld/Gejd, vül/vej, Holz/Hoiz, fest, ees, net, unsMittlboarisch:
 (6) unterer Boarischer Wold: Wegschoid, Freyung, DrailendereckSoaffa, broat, Loatan, Briaf, bees, Schnee, toif, Bruada, guat, Esl, Hosn, reout, Haus, Zait, Faia/Foia, grångg, miagga, Gööd, vüü, Hoiz, fest, ees, net, uns
 (7) Ower- und Niderbayern: Minga, Inglstod,  Låndsad, Deggndorf, Båssa (da Grousstol vo Ower- und Niderbayern, sowait niat in 2, 4, 5, 6, 8, 9, 10 afgnumma)Soaffa, broat, Loatan, Briaf, bees, Schnee, tiaf, Bruada, guat, Esl, Hosn, rout, Haus, Zait, Faia, grångg, miagga, Gejd, vui/vej, Hoiz, fest, ees, net, uns
 (8) westlichs Owerbayern: Schromhausn, Oachach, Bruck (Firstnfoidbruck), Starnberg, WeilhamSoaffa, broat, Loatan, Briaf, bees, Schnee, tiaf, Bruada, guat, Esl, Hosn, rout, Haus, Zait, Fair, krånk, miarka, Goid, vui, Hoiz, fescht, ees, net, ins/unsSidmittlboarisch:
 (9) owerboarischs Ålpmgebejt: Berchtsgoaner Lånd, Cheamgau, Miaschbåch, Tegernsee, Dejz/DoizSoaffa, broat, Loatan, Briaf, bees, Schnee, tiaf, Bruada, guat, Esl, Hosn, rout, Haus, Zait, Faia, grångg/krånk, miagga/miaka, Goid/Gejd, vui/vii, Hoiz, fescht, ees, net, ins
 (9 Sunderfol: Lechroanisch) westlicher Lechroa bis ungfer af WeilheimSoaffa, broat, Loatarn, Briaf, beas, Schnea, tiaf, Bruadar, guat, Esl, Hosn, roat, Haus, Zait, Fuir, kchrankch, mürkcha, Gald, vil, Holz, fescht, ees, net, insSidboarisch':
 (10) Grafschaft Werdenfels, Isarwinkl: Garmisch-Partakurch, Oberammergau, MittanwoldSoaffm, broat, Loatarn, Briaf, beas, Schnea, tiaf, Bruadar, guat, Eisl, Housn, roat, Haus, Zait, Fuir, kchrånkch, mürkchn, Gald/Geld, vil, Hulz, fescht, ees, net, ins Schau ar af 

Boarische Dialekte im Vagleich
Boarische Sprouch
Wikipedia:Boarische Umschrift
Boarische Grammatik
Bsundaheitn im boarischn Vokabular

 Literatur und Weblinks 

 Ludwig Zehetner: Das bairische Dialektbuch, Verlag C.H.Beck, München, 1985, ISBN 3406305628
 Ludwig Zehetner: Bairisches Deutsch, Heinrich Hugendubel Verlag/edition vulpes, Kreuzlingen/München/Regensburg, 2005, ISBN 3980702871
 Manfred Renn, Werner König: Kleiner Bayerischer Sprachatlas'', Deutscher Taschenbuch Verlag, München, 2006, ISBN 3423033282
 Redader Sprouchatlas vo Bayern
Förderverein Bairische Sprache und Dialekte e.V. , da boarische Sprouchraum

 Quölln 

Kategorie:Bayern